นิกเกอิปิดเช้าพุ่ง 103.93 จุด รับแบงก์ชาติอังกฤษเล็งกระตุ้นศก.
นิกเกอิปิดเช้าพุ่ง 103.93 จุด รับแบงก์ชาติอังกฤษเล็งกระตุ้นศก.
1 ก.ค. 2559

ดัชนีนิกเกอิตลาดหุ้นโตเกียวปิดภาคเช้าพุ่งขึ้นในวันนี้ โดยดัชนีนิกเกอิปิดภาคเช้าพุ่งขึ้น 103.93 จุด หรือ 0.67% แตะที่ 15,679.85 จุด หลังจากนายมาร์ค คาร์นีย์ ผู้ว่าการธนาคารกลางอังกฤษส่งสัญญาณว่าจะใช้นโยบายผ่อนคลายการเงินเพิ่มเติม เพื่อกระตุ้นเศรษฐกิจภายในประเทศหลังจากที่อังกฤษลงประชามติแยกตัวออกจากสหภาพยุโรป (Brexit)
ตลาดหุ้นโตเกียวปรับตัวขึ้นตั้งแต่ตลาดเปิดทำการ ตามทิศทางเดียวกับตลาดหุ้นยุโรปและสหรัฐเมื่อคืนนี้ หลังจากผู้ว่าการธนาคารกลางอังกฤษส่งสัญญาณว่าจะผ่อนคลายนโยบายการเงินเพิ่มเติม เพื่อกระตุ้นเศรษฐกิจในประเทศ หลังจากที่อังกฤษเผชิญกับภาวะตื่นตระหนกอันเนื่องมาจาก Brexit